יוניס קנדי שרייבר

יוניס מרי קנדי שרייבר DSG (10 ביולי 1921 – 11 באוגוסט 2009) הייתה פילנתרופית אמריקאית<ref></ref> ובת למשפחת קנדי. היא ייסדה את הספיישל אולימפיקס, ארגון ספורט לאנשים עם מוגבלויות פיזית ושכליות. על מאמציה למען אנשים בעלי מוגבלויות, הוענקה לה מדליית החירות הנשיאותית ב-1984.

שרייבר הייתה אחותם של נשיא ארצות הברית, ג'ון קנדי, הסנאטורים רוברט פ. קנדי ואדוארד קנדי. כמו כן, הייתה החותנת של ארנולד שוורצנגר. היא הייתה נשואה לסרג'נט שריבר, שהיה שגריר ארצות הברית בצרפת וכן המועמד הדמוקרטי לסגן נשיא ארצות הברית בבחירות 1972.

== חיים מוקדמים, השכלה וקריירה מוקדמת ==
יוניס מרי קנדי נולדה בברוקליין, מסצ'וסטס, ב-10 ביולי 1921.<ref name="auto"></ref> היא הייתה החמישית מתוך תשעת ילדים של ג'וזף פ. קנדי האב ורוז פיצג'רלד.

שריבר התחנכה במנזר הלב הקדוש שבלונדון, ולאחר מכן במכללת מנהטנוויל. את התואר הראשונה שלה בסוציולוגיה למדה באוניברסיטת סטנפורד, שם סיימה ב-1943.<ref name="wpost"></ref> אחרי כן עבדה במחלקת בעיות מלחמה מיוחדות של מחלקת המדינה האמריקאית. בהמשך עברה לעבוד כמזכירה ראשית במשרד המשפטים האמריקנית במסגרת פרויקט העוסק בעבריינות נוער. עבדה כעובדת סוציאלית במשך שנה במוסד התעשייתי הפדרלי לנשים. בשנת 1951 עברה להתגורר בשיקגו, שם עבדה במקלט לנשים ובבית המשפט לנוער.

== עבודת צדקה ופרסים ==
יוניס קנדי שרייבר בשנת 1980
בשנת 2008 שונה שמו של המכון הלאומי לבריאות הילד והתפתחות האדם לכבודה של יוניס קנדי שרייבר.
יוניס קנדי שרייבר נואמת בטקס לכבודה ב-3 במרץ 2008
בשנת 1957, נהייתה שרייבר סגנית הנשיאה של קרן ג'וזף פ. קנדי ג'וניור. היא העבירה את התמקדות הארגון מארגוני צדקה קתוליים למחקר על גורמים למוגבלות שכליות ודרכי טיפול הומניות בהן. ההתעניינות של שרייבר במוגבלויות שכליות הגיעה לשיאה בייסוד הSpecial Olympics, בין היתר.<ref></ref>

שרייבר, פעילה ותיקה בנושאי בריאות ילדים ונכות, דגלה בהקמת פאנל הנשיא לפיגור שכלי ב-1961, שהיה משמעותי בתנועה לשילוב אנשים עם מובלויות בחברה בארצות הברית וברחבי העולם.<ref>Braddock, D. (February 2010). Honoring Eunice Kennedy Shriver's legacy in intellectual disability. Intellectual and Developmental Disabilities, 48(1): 63–72.</ref> שריבר הייתה המייסדת העיקרית של המכון הלאומי לבריאות הילד והתפתחות האדם (NICHD), חלק מהמכונים הלאומיים לבריאות, ב-1962.

בשנת 1962 ייסדה שרייבר את Camp Shriver, מחנה לילדים עם צרכים מיוחדים שהתקיים בביתה, חווה במרילנד. מחנה שרייבר התפתח ל-Special Olympics, שאותה ייסדה שרייבר בשנת 1968.<ref></ref><ref></ref> המשחקים הראשונים נערכו בשיקגו, אילינוי, ונערכו בעזרת התכנון והמימון של קרן ג'וזף פ. קנדי הבן. בנאומה בטקס הפתיחה אמרה שרייבר כי אירוע זה מוכיח "עובדה בסיסית מאוד, שילדים יוצאי דופן - ילדים עם פיגור שכלי - יכולים להיות ספורטאים יוצאי דופן, העובדה שבאמצעות ספורט הם יכולים לממש את הפוטנציאל שלהם לצְמִיחָה.'" באותה השנה הקמו ה-Special Olympics כארגון צדקה ללא מטרות רווח. מאז השתתפו כמעט שלושה מיליון ספורטאים.

ב-1969 עברה שרייבר להתגורר בצרפת, שם המשיכה לעסוק במוגבלויות שכליות. החלה לארגן פעילויות עם ארגונים בפריז, שמטרתן העיקרית לסייע למשפחות של ילדים בעלי צרכים מיוחדים ולספק פעילויות עבור ילדיהם. בעודה בפריז פיתחה את היסודות להתרחבות בינלאומית של ה-Special Olympics.

בשנת 1982, הקימה את מרכז יוניס קנדי שרייבר הלאומי לקהילה של אכפתיות באוניברסיטת יוטה, סולט לייק סיטי. התוכנית נפרסת מגן חובה עד כיתה י"ב, ומהווה חינוך מקיף עם דגש על מוגבלויות. התוכנית אומצה על ידי כמעט 1,200 בתי ספר בארצות הברית ובקנדה.<ref>[http://www.communityofcaring.org/about/index.html "About Community of Caring"] . Eunice Kennedy Shriver National Center for Community of Caring. Undated. Retrieved August 14, 2009.</ref><ref></ref>

בשנת 1984 קיבלה שרייבר את מדליית החירות הנשיאותית מהנשיא רונלד רייגן, הפרס האזרחי היוקרתי ביותר בארצות הברית. את הפרס קיבלה על עבודתה למען אנשים עם מוגבלות.<ref></ref><ref>[http://www.reagan.utexas.edu/archives/speeches/1984/32684a.htm "Remarks at the Presentation Ceremony for the Presidential Medal of Freedom"] , Archives – Ronald Reagan Presidential Library, administered by the National Archives and Records Administration. March 26, 1984. Accessed May 28, 2008.</ref> בשנת 1988, היא קיבלה את מדליית Laetare, הנחשבת לפרס הגבוה ביותר עבור קתולים אמריקאים, על ידי אוניברסיטת נוטרדאם.<ref></ref> בשנת 1990 הוענק לשרייבר פרס הנשר מאקדמיית הספורט של ארצות הברית. הפרס הוא הכבוד הגבוה ביותר של האקדמיה, וניתן לשרייבר כהוקרה על תרומתה לספורט הבין-לאומי.<ref></ref><ref></ref> בשנת 1992 קיבלה שרייבר את הפרס השנתי על שם הסנאטור ג'ון היינץ, עבור שירות ציבורי לקהילות מוחלשות.<ref></ref>

על עבודתה בהלאמת ה-Special Olympics קיבלה שרייבר את פרס האזרחות העולמית של Civitan.<ref></ref> ההסברה שלה בנושא זה זיכתה אותה גם בפרסים ובהכרות אחרות, כולל תארים של כבוד מאוניברסיטאות רבות.<ref>[http://www.shrivercenter.org/about_ekshriver.html "Eunice Kennedy Shriver – Doctor of Public Service"] The Shriver Center, The University of Maryland, Baltimore County. Accessed May 28, 2008.</ref><ref name="specialbio"></ref> שרייבר הייתה לאמריקאית השנייה ולאישה הראשונה והיחידה שהופיעה על מטבע אמריקני בעודה חיה. דיוקנה הופיע על דולר הכסף המיוחד שהופק בשנת 1995 לכבוד ה-Special Olympics. בצידו האחורי של המטבע מופיע הציטוט, "כאשר אנחנו מקווים לטוב שבהם, התקווה נולדת בנו מחדש", ציטוט המיוחס לשרייבר.<ref name="Internal Revenue Service (U.S.) 2007 p. 9"></ref><ref name="U.S. Mint 2016"></ref><ref name="Collectors Society 2018"></ref>

בשנת 1998, שרייבר נכנסה להיכל התהילה הלאומי לנשים.<ref></ref>

בשנת 2002 הוענק לשרייבר פרס תיאודור רוזוולט, פרס שנתי המוענק על ידי האגודה הלאומית לאתלטיקה.<ref></ref> ב-2006, במסגרת חגיגת המאה של ה-NCAA (ארגון הספורט האוניברסיטאי בארצות הברית), נבחרה שרייבר כאחת ממאה האנשים המשפיעים ביותר, במקום התשיעי ברשימה.<ref name="ncaa"></ref> עוד בשנת 2006, קיבלה תואר אבירותמהאפיפיור מהאפיפיור בנדיקטוס ה-16, והייתה לגבירה ממסדר גרגוריוס הקדוש הקדוש (DSG).<ref></ref> אמה, רוז, קיבלה את התואר בשנת 1950 מהאפיפיור פיוס ה-12.<ref></ref>

בשנת 2008 קיבלה שרייבר את פרס המייסדת מהמרכז הלאומי לחקר הבריאות כהוקרה על הישגיה.<ref></ref>

עוד בשנת 2008, שינה הקונגרס האמריקאי את שמו של ה-NICHD למכון יוניס קנדי שרייבר הלאומי לבריאות הילד והתפתחות האדם.<ref></ref> בדצמבר 2008, מגזין ספורטס אילוסטרייטד בחר בשרייבר לפרסספורטאית השנה, פרס המורשת הראשון של המגזין.<ref></ref> ב-9 במאי 2009, גלריית הדיוקנאות הלאומית של מכון סמיתסוניאן (NPG) בוושינגטו חשף דיוקן היסטורי של שרייבר, הדיוקן הראשון שהוזמן עבור אדם שלא כיהן כנשיא ארצות הברית או כגברת ראשונה. בדיוקן מתוארת שרייבר עם ארבעה ספורטאים של ה-Special Olympics. הדיוקן צויר על ידי דייוויד לנז,, הזוכה בתחרות הפורטרטים של אאוטווין בוצ'בר ב-2006. בספטמבר 2010, אוניברסיטת המדינה של ניו יורק בברוקפורט, שבה התקיימו משחקי ה-Special Olympics של 1979,שינתה את שמו של אצטדיון הכדורגל שלה ל"אצטדיון יוניס קנדי שריבר".<ref></ref> ביולי 2017, קיבלה שרייבר את פרס האומץ על שם ארתור אש בטקס פרסי ESPY, כבר לאחר מותה.<ref></ref>

== מעורבות פוליטית ==
שרייבר הייתה פעילה בקמפיין של אחיה ג'ון לנשיאות ארצות הברית ב-1960.<ref></ref><ref></ref>

אף על פי שהזדהתה עם המפלגה הדמוקרטית, שרייבר הייתה תומכת נלהבת של התנועה נגד הפלות.<ref></ref> בשנת 1990 כתבה שרייבר מכתב ל"ניו יורק טיימס", בו גינתה קבוצה לזכויות הפלות על כך שהשתמשה בציטוט של הנשיא קנדי מחוץ להקשרם כתמיכה בעמדתם.<ref></ref><ref>Biofiles: Eunice Kennedy Shriver. Retrieved August 11, 2009.</ref> שרייבר הייתה אחת מכמה דמוקרטים בולטים שהוציאו פרסומת בהיקף עמוד שלם בעיתון הניו יורק טיימס המביעה התנגדות ל"הפלה לפי דרישה" במהלך ועידת המפלגה הדמוקרטית ב-1992 (זאת מכיוון שהמפלגה אימצה אז מצע המדגיש את תמיכתה בזכות להפלות).<ref></ref><ref></ref> שרייבר הייתה תומכת בכמה ארגונים נגד הפלות: פמיניסטיות למען חיים באמריקה,<ref>Shriver, Eunice Kennedy, [http://www.feministsforlife.org/taf/1998/winter/Winter98-99.pdf "Remarkable Pro-Life Women"] (PDF format) The American Feminist, The Quarterly Magazine of Feminists for Life of America, Vol. 5, No. 4, Winter 1998–1999, p. 18. Accessed May 28, 2008.</ref> רשימת סוזן ב. אנתוני ודמוקרטים למען חיים באמריקה.<ref></ref>

למרות היותה דמוקרטית, שרייבר תמכה במועמד הרפובליקני למושל קליפורניה בקמפיין 2003, חתנה ארנולד שוורצנגר.<ref></ref>

ב-28 בינואר 2008, בהיותה בת 86, הייתה שרייבר נוכחת באוניברסיטה האמריקאית בוושינגטון הבירה, כאשר אחיה, הסנאטור אדוארד מ. קנדי, הכריז על תמיכתו בקמפיין הנשיאותי של ברק אובמה.<ref>Alexander, Amy, [http://www.thenation.com/doc/20080211/alexander2 "A Torch Passed"], The Nation, January 28, 2008. Retrieved August 11, 2009. </ref>

== חיים אישיים ==
יוניס וסרג'נט שריבר ב-1999
ב-23 במאי 1953, בגיל 31, נישאה יוניס לסרג'נט שרבר בטקס קתולי בקתדרלת סנט פטריק בניו יורק.<ref name="JFKLibrary">Archives. [http://www.jfklibrary.org/Historical+Resources/Archives/Archives+and+Manuscripts/Shriver.Sargent/fa_shriver_long.htm R(obert) "Sargent Shriver: An Inventory of His Personal Papers, 1948–1976, Papers (#214) – J"] John F. Kennedy Presidential Library & Museum, John F. Kennedy Library National Archives and Records Administration</ref> בעלה שימש כשגריר ארצות הברית בצרפת בין השנים 1968 ל-1970 והיה המועמד הדמוקרטי לסגן נשיא ארצות הברית ב-1972 (עם ג'ורג' מקגוברן כמועמד לנשיאות ארצות הברית).<ref name="JFKLibrary" /><ref></ref> נולדו להם חמישה ילדים: רוברט סרג'נט שרייבר השלישי, מריה אוינגס שרייבר, טימותי פרי שרייבר, מארק קנדי שרייבר ואנתוני פול קנדי שרייבר.<ref></ref> לשרייבר היו תשעה-עשר נכדים.<ref></ref>

שרייבר הייתה קרובה לאחותה רוזמרי קנדי, שהייתה מוגבלת שכלית מלידה ושמצבה החמיר עקב ניתוח לובוטומיה.

בשנת 2005, לקתה שרייבר בשבץ ושבר בירך.<ref></ref> ב-18 בנובמבר 2007, בגיל 86, היא אושפזה בבית החולים הכללי של מסצ'וסטס בבוסטון, שם נשארה מספר שבועות.<ref name="2007hospital"></ref><ref>Beggy, Carol and Mark Shanahan, [https://www.boston.com/ae/celebrity/articles/2008/01/14/shes_loyal_to_fathers_ideal/ "She's loyal to father's 'Ideal'"], The Boston Globe, January 14, 2008. Retrieved August 11, 2009.</ref>

=== אילן יוחסין ===

=== מותה ===
ב-7 באוגוסט 2009 אושפזה שרייבר בבית החולים קייפ קוד בהיאניס, מסצ'וסטס עם מחלה לא ידועה.<ref>McGreevy, Patrick. [http://latimesblogs.latimes.com/lanow/2009/08/schwarzenegger-maria-shriver-at-eunice-shrivers-bedside.html "Schwarzenegger, Maria Shriver at Eunice Shriver's bedside"], Los Angeles Times. August 7, 2009. Retrieved August 7, 2009.</ref> ב-10 באוגוסט נקראו קרוביה לבית החולים.<ref></ref> שרייבר נפטרה למחרת בהיותה בת 88. שבועיים לאחר מותה, ב-25 באוגוסט, נפטר אחיה הקטן, הסנאטור טד קנדי<ref name="cnndeath"></ref><ref></ref>

משפחתה של שרייבר פרסמה הודעה בעת מותה, המצוטטת כאן חלקית:

לאחר מותה של שרייבר, אמר הנשיא ברק אובמה כי היא הייתה "אישה יוצאת דופן, אשר לימדה את האומה שלנו - ואת העולמנו - ששום מחסום פיזי או נפשי לא יכול לרסן את כוחה של הרוח האנושית".<ref></ref>

=== הלוויה וקבורה ===
ב-14 באוגוסט 2009 נערכה עבור שרייבר מיסת רקוויאם בכנסייה הקתולית פרנסיס אקסבייר הקדוש בהיאניס, מסאצ'וסטס. לאחר המיסה נקברה שרייבר בבית הקברות של קהילת סנט פרנסיס אקסבייר בסנטרוויל הסמוכה. האפיפיור בנדיקטוס ה-16 שלח מכתב תנחומים למשפחתה.<ref></ref> מכיוון שאחיה טד התמודד אז עם סרטן מוח סופני, הוא לא יכול היה להשתתף בהלוויה, ואחותם ג'ין קנדי סמית' נשארה איתו. טד מת שבועיים לאחר מכן, והותיר את ג'ין כבתם האחרונה של ג'וזף ורוז קנדי, עד מותה ב-17 ביוני 2020 בגיל 92.<ref name="abcjean"></ref>

==קישורים חיצוניים==
* 

* 
* 

==הערות שוליים==

קטגוריה:ספיישל אולימפיקס
קטגוריה:מקבלי מדליית החירות הנשיאותית
קטגוריה:זוכי פרס לוריוס
יוניס קנדי שרייבר
קטגוריה:סוציולוגים אמריקאים
קטגוריה:אמריקאים ממוצא אירי
קטגוריה:בוגרי מכללת מנהטנוויל
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאיות שנולדו ב-1921
קטגוריה:אמריקאיות שנפטרו ב-2009
קטגוריה:זוכי פרס השירות הציבורי של לסקר-בלומברג